Kookkuns: Eat Smart for Sport
Eat Smart for Sport is ’n praktiese gids oor presies wat, wanneer en hoeveel om te eet as jy mededingend aan sport deelneem ongeag of jy ’n amateur, ’n professionele sportman of -vrou of net ’n besorgde ouer is.
Gaan eenvoudig na die tabelle aan die agterkant van die boek en sien hoeveel koolhidraat-, proteïen- en vet-eenhede jy per dag benodig om jou gewig te handhaaf of gewig te verloor. Addisionele voedseltabelle dui aan hoeveel koolhidraat-, proteïen- en vet-eenhede verskillende voedselsoorte bevat. Daar is ook verskeie voorbeelde van eetplanne vir verskillende gewigsgroepe, wat ook eetplanne vir voor, tydens en ná deelname aan kompetisies insluit. Leer hoe om jou vetinname te verlaag en GI en GL suksesvol in te span om jou ’n mededingende voorsprong te gee.
Hierdie boek is jou paspoort tot ’n fikser, meer energieke en gesonder jy!
op 8/07/2015 09:38:00 am Mooi rugby het niks met tradisie te doen | Netwerk24
Mooi rugby het niks met tradisie te doen
Deur Kys de Wet, George 14 Augustus 2019 00:00
Oor die skrywe van Mike Peacock (09.08):
Ek verstaan baie duidelik dat die mense van die Paarl en omgewing, oudskoliere en/of ouers, die burgemeester en al die predikante, glo dat die kompetisie tussen die twee plaas­like hoërskole elke jaar die hoogtepunt van die gebeure in die Paarl is. Net so glo die bewoners van Heilbron, Steynsrus, Carolina, Bloemhof en Leandra dat iewers op die kalender dáárdie enkele, besondere wedstryd plaasvind wat die hele dorp laat stilstaan.
Dat die Paarl se stilstand strek van Tafelberg in die suide tot miskien Musina in die noorde en ook oorsee (volgens Kobus Wiese), betwyfel ek ook nie. Ons word dikwels daaraan herinner dat talle Springbokke deur dié skole se klaslokale is. Ek verstaan ook dat enige van die skole van die Paarl enige dag die George High School of Hoërskool Pacaltsdorp ’n loesing kan gee.
My siening oor die betrokke Saterdag se skolerugby was egter dat aantreklike rugby deur die twee swakker, kleiner, armer skole opgedis is. Aantreklik in dié sin dat hulle die spel só gespeel het dat enige liefhebber dit kon waardeer omdat alle aspekte van die spel op volle vaart ten toon gestel is.
Mooi rugby het niks te doen met die krag van die spanne of die tradisie oor die eeue heen nie – o.9’s kan ook mooi, aanskoulike rugby speel.
Oom kom weer kyk!
Meer oor: My Stem | Rugby